મલાડ પોલીસ-સ્ટેશનના તપાસનીસ અધિકારી અભિજિત કુડાલેએ ‘મિડ-ડે’ને જણાવ્યું હતું કે ‘નયના લિયા દરરોજ બપોરે જમ્યા બાદ ટેરેસ પર વૉક લેવા જતાં હતાં. ૨૦૧૬માં નયનાબહેનને કૅન્સર થયું હતું એટલે કદાચ તેઓ ડિપ્રેશનમાં રહેતાં હતાં. ગઈ કાલે નયનાબહેન પૂજાવિધિ કરીને જમ્યા પહેલાં જ ઘરમાં કોઈને કહ્યા વગર ટેરેસ પર ગયાં હતાં અને હરે કૃષ્ણ બોલીને ટેરેસ પરથી કૂદકો લગાવ્યો હતો. અમે આ ઘટનામાં અકસ્માતે મોતનો ગુનો નોંધીને વધુ તપાસ કરી રહ્યા છીએ.’